การประกอบธุรกิจของแต่ละสายผลิตภัณฑ์

ลักษณะผลิตภัณฑ์

ผลิตภัณฑ์ของบริษัทฯ คือ ถุงมือยางที่ใช้ในทางการแพทย์ ประเภทใช้ในงานตรวจโรคทั่วไป
ซึ่งใช้สำหรับการตรวจโรควินิจฉัยหรือรักษาในทางการแพทย์ที่มิใช่การผ่าตัด
เพื่อป้องกันการสัมผัสและปนเปื้อนกันโดยตรงระหว่างผู้ใช้และผู้ป่วย
และรวมถึงการใช้สำหรับการจับต้องวัสดุทางการแพทย์ที่ปนเปื้อนด้วย
ถุงมือประเภทนี้จะออกแบบเพื่อให้ใส่ง่าย แกะห่อได้อย่างรวดเร็ว มีลักษณะที่เรียกว่า Ambi
คือไม่มีข้างซ้ายข้างขวา มีความบาง กระชับมือ สั้นแค่ข้อมือ
ใช้ครั้งเดียวทิ้งโดยไม่มีการนำมาใช้ซ้ำอีก ทั้งนี้เพื่อป้องกันเชื้อโรคแพร่กระจาย
ถุงมือยางของบริษัทฯสามารถแบ่งตามความนิยมของผู้บริโภคได้เป็น 2
ประเภทคือถุงมือยางชนิดมีแป้ง และถุงมือยางชนิดไม่มีแป้ง
ทั้งนี้คุณสมบัติของถุงมือทั้งสองชนิดจะมีคุณสมบัติคล้ายกัน โดยถุงมือยางชนิดไม่มีแป้ง
จะนิยมใช้ในกลุ่มที่มีอาการแพ้จากการใช้ถุงมือยางที่มีแป้ง
และกลุ่มคนที่รำคาญจากการเปรอะเปื้อนของฝุ่น ทั้งนี้ผลิตภัณฑ์ของบริษัทฯจะบรรจุในกล่องตามขนาด
รูปแบบและจำนวนตามที่ลูกค้าต้องการ

ผลิตภัณฑ์ของบริษัทฯจัดเป็นเครื่องมือทางการแพทย์ตามข้อกำหนดของสำนักงานคณะกรรมการอาหารและยา
หรือ อย. ดังนั้นการผลิตและการส่งออกถุงมือยางจึงต้องผ่านการตรวจสอบมาตรฐานของอย.
เพื่อให้สินค้ามีคุณภาพมาตรฐานและมีความปลอดภัยในการใช้
โดยผลิตภัณฑ์ของบริษัทได้รับการรับรองตามมาตรฐานสากล เช่น ASTM D-3578, EN 455-1, EN
455-2, EN 455-3 อีกทั้งยังได้รับการรับรองจากหน่วยงานต่าง ๆ ได้แก่ องค์การอาหารและยา
กระทรวงสาธารณสุข ประเทศไทย องค์การอาหารและยาแห่งประเทศสหรัฐอเมริกา (United
States Food and Drug Administration: FDA)
และองค์การอาหารและยาแห่งประเทศออสเตรเลีย (Therapeutic Goods Administration:
TGA) นอกจากนั้นบริษัทได้รับรางวัลผู้ประกอบการส่งออกที่ดี (Good Performance Exporter
of Thailand) จากรัฐบาลไทย
และได้รับการจัดสิทธิจัดระดับผู้ประกอบการส่งออกที่ดีจากกรมสรรพากร

ปริมาณถุงมือยางที่บริษัทได้จัดส่งให้แก่ลูกค้า (Order Shipment)

หน่วย : พันชิ้น

+-------+------+-------+------+-------+------+------+------+-------+
|       | ปี    | %     | ปี    | %     | ปี    | %    | ปี    | %     |
|       | 2546 | C     | 2547 | C     | 2548 | Ch   | 2549 | C     |
|       |      | hange |      | hange |      | ange |      | hange |
+-------+------+-------+------+-------+------+------+------+-------+
| ไ     | 158  | 20.40 | 183  | 15.98 | 226  | 2    | 245  | 8.73  |
| ตรมาส | ,197 |       | ,479 |       | ,197 | 3.28 | ,934 |       |
| 1     |      |       |      |       |      |      |      |       |
+-------+------+-------+------+-------+------+------+------+-------+
| ไ     | 200  | 75.08 | 230  | 14.97 | 232  | 1.06 | 184  | -     |
| ตรมาส | ,456 |       | ,459 |       | ,912 |      | ,898 | 20.61 |
| 2     |      |       |      |       |      |      |      |       |
+-------+------+-------+------+-------+------+------+------+-------+
| ไ     | 219  | 48.22 | 184  | -     | 210  | 1    | 66   | -     |
| ตรมาส | ,791 |       | ,052 | 16.26 | ,590 | 4.42 | ,922 | 68.22 |
| 3     |      |       |      |       |      |      |      |       |
+-------+------+-------+------+-------+------+------+------+-------+
| ไ     | 242  | 23.57 | 225  | -6.66 | 209  | -    | 136  | -     |
| ตรมาส | ,112 |       | ,997 |       | ,369 | 7.36 | ,260 | 34.92 |
| 4     |      |       |      |       |      |      |      |       |
+-------+------+-------+------+-------+------+------+------+-------+
| รวม   | 820  | 39.05 | 823  | 0.42  | 879  | 6.68 | 634  | -     |
|       | ,556 |       | ,987 |       | ,068 |      | ,014 | 27.88 |
+-------+------+-------+------+-------+------+------+------+-------+

การจัดจำหน่ายและช่องทางการจำหน่าย

บริษัทฯได้มีการกำหนดแผนการตลาดด้านการกำหนดกลุ่มผู้ซื้อหรือกลุ่มเป้าหมายซึ่งถือเป็นตัวแปรสำคัญเพื่อค้นหาตำแหน่งหรือจุดยืนในธุรกิจ
เพื่อลดผลกระทบจากแรงกดดันด้านการผลิตและราคา
จึงดำเนินนโยบายการกระจายสินค้าไปต่างประเทศซึ่งคิดเป็นร้อยละ 95.13
ประเทศที่บริษัทฯส่งออกไปมากที่สุดได้แก่ กลุ่มประเทศแถบเอเซีย ร้อยละ 28.42
กลุ่มประเทศยุโรป ร้อยละ 41.76 กลุ่มประเทศอเมริกาเหนือ (สหรัฐอเมริกาและแคนาดา)
ร้อยละ 21.52 กลุ่มประเทศลาตินอเมริกา ร้อยละ 1.25 ออสเตรเลีย ร้อยละ 1.58
กลุ่มประเทศอื่น ๆ ร้อยละ 0.60 ซึ่งกลยุทธ์และแนวทางการแข่งขันด้านการตลาด
คือการกำหนดลูกค้ารายย่อยซึ่งแต่ละรายมียอดการจำหน่ายใกล้เคียงกัน
เพื่อเป็นการลดความเสี่ยงในการพึ่งพาลูกค้ารายใดมากเกินไป
โดยการใช้กลยุทธ์กำหนดราคาจำหน่ายที่ใกล้เคียงกับราคาตลาด
รวมทั้งการวางเป้าหมายการกระจายสินค้าที่มีประสิทธิภาพ โดยมีช่องทางการจำหน่ายสินค้าดังนี้

-   จำหน่ายโดยตรงกับลูกค้า จากการที่บริษัทออกสื่อโฆษณาต่างๆ
    และแคตาล็อกจึงทำให้มีลูกค้าเข้ามาติดต่อซื้อขายในสัดส่วนร้อยละ 20

-   ขายผ่านตัวแทน โดยใช้ตัวแทนทางการค้า
    ในแต่ละปีจะเข้ามาเจรจาและตกลงปริมาณในการซื้อขายแต่ละครั้ง
    ทำสัญญาซื้อขายแบบปีต่อปีและ Partner
    ใช้รูปแบบการทำงานร่วมกันมีการเสนอแบบสินค้าที่ต้องการทั้งปริมาณและคุณภาพ แต่ Partner
    นี้จะไปวางแผนการตลาดเองร้อยละ 80

สำหรับตลาดในประเทศ จะเน้นกลุ่มลูกค้าในหน่วยงานราชการได้แก่โรงพยาบาลของรัฐ เป็นต้น
โดยได้มีการจัดตั้งฝ่ายการตลาดในประเทศขึ้นเพื่อเพิ่มยอดขายและลดการพึ่งพาการขายผ่านตัวแทน

ภาวะอุตสาหกรรมและการแข่งขัน

ความต้องการใช้ถุงมือยางของโลกมีอัตราการขยายตัวเพิ่มขึ้นทุกปี
อันเป็นผลสืบเนื่องมาจากการเพิ่มขึ้นของประชากร
และความเจริญก้าวหน้าทางวิทยาการที่ทำให้ทุกคนหันมาใส่ใจกับสุขภาพอนามัยมากขึ้น
ประกอบกับในปัจจุบันมีการแพร่ระบาดของโรคที่อาจติดต่อกันได้โดยการสัมผัสกับสัตว์หรือผู้ที่ติดเชื้อ
นอกจากนี้ยังมีภาวะสงครามและการสู้รบในภูมิภาคต่างๆ รวมถึงภัยพิบัติทางธรรมชาติ
โดยมีการประมาณการกันว่าความต้องการใช้ถุงมือยางของโลกมีความต้องการเพิ่มขึ้นร้อยละ 10
ต่อปี

ปัจจุบันโลกมีการใช้ถุงมือยางที่ผลิตจากยางธรรมชาติประมาณ 43,400 ล้านชิ้น/ปี
โดยมีมาเลเซียเป็นผู้ส่งออกอันดับ 1 มีปริมาณการส่งออกประมาณ 27,000 ล้านชิ้น/ ปี
หรือคิดเป็นร้อยละ 62.22 ของโลก ไทยส่งออกเป็นอันดับ 2 มีปริมาณส่งออกปีละ 15,000
ล้านชิ้น/ปี คิดเป็นร้อยละ 34.56 ของโลก (บันทึกข้อความ
สำนักงานปลัดกระทรวงเกษตรและสหกรณ์ ที่ กษ 0201.02/295 วันที่ 30 พฤศจิกายน 2549)

ถึงแม้ว่าปริมาณความต้องการใช้ถุงมือยางของโลกจะมีแนวโน้มที่เพิ่มขึ้นอย่าง
แต่จากภาวะราคาวัตถุดิบโดยเฉพาะน้ำยางข้นที่ปรับตัวเพิ่มสูงขึ้นมาก โดยเฉพาะในช่วงปี
2544-2549 ที่มีการปรับตัวสูงขึ้นอย่างต่อเนื่อง โดยราคาน้ำยางข้นปรับตัวเพิ่มสูงขึ้นจาก 20.59
บาทต่อกิโลกรัมในปี 2544 เป็น 56.87 กิโลกรัมในปี 2549 หรือเพิ่มขึ้นร้อยละ 176.20
ดังตาราง

[]

ภาพแสดงราคาน้ำยางข้น (F.O.B.) เฉลี่ยรายปี ระหว่างปี พ.ศ. 2543-2549

หมายเหตุ: ราคา ณ จังหวัดสงขลา

ที่มา. จาก สภาบันวิจัยยาง กรมวิชาการเกษตร

การปรับตัวเพิ่มขึ้นของราคาน้ำยางข้นส่งผลให้ต้นทุนการผลิตของผู้ประกอบการสูงขึ้นตามไปด้วย
เนื่องจากน้ำยางข้นเป็นวัตถุดิบหลักในการผลิตถุงมือยาง มีสัดส่วนสูงถึงร้อยละ 45-50
ของต้นทุนการผลิตทั้งหมด ทำให้ผู้ประกอบการที่ไม่สามารถแบกรับภาระต้นทุนที่เพิ่มสูงขึ้นได้
จึงจำเป็นต้องชะลอการผลิตหรือปิดกิจการไป
เนื่องจากอุตสาหกรรมถุงมือยางเป็นอุตสาหกรรมที่มีผู้ประกอบการหลายราย
การผลักภาระในส่วนของต้นทุนที่เพิ่มขึ้นไปไห้ผู้บริโภคโดยการขึ้นราคาสินค้าอาจทำให้ผู้บริโภคหันไปซื้อกับผู้ประกอบการรายอื่นที่ไม่ขึ้นราคาแทน

ส่งผลให้ภาวะการแข่งขันของอุตสาหกรรมถุงมือยางมีการแข่งขันกันมากขึ้นทั้งในด้านราคาและคุณภาพ
ดังนั้นผู้ประกอบการที่สามารถลดต้นทุนการผลิตโดยที่ยังคงคุณภาพของสินค้าไว้ในระดับเดิมได้จึงเป็นผู้ที่มีความได้เปรียบในการแข่งขัน

การจัดหาผลิตภัณฑ์

การผลิต 

ปัจจุบันบริษัทมีโรงงานผลิตถุงมือยาง 2 โรงงาน โรงงานแรกตั้งอยู่เลขที่ 9 หมู่ 4 ตำบลกะเฉด
อำเภอเมือง จังหวัดระยอง บนเนื้อที่ 8 ไร่ 3 งาน 60 ตารางวา มีสายการผลิต 7 ชุด
มีกำลังการผลิตในปี 2548 สูงสุดเดือนละ 34 ล้านชิ้น โรงงานที่สองตั้งอยู่เลขที่ 14 หมู่ 4
ตำบลกะเฉด อำเภอเมือง จังหวัดระยอง ซึ่งมีเนื้อที่ 29 ไร่ 1 งาน 68 ตารางวา มีสายการผลิต
8 ชุด กำลังการผลิตในปี 2548 สูงสุดเดือนละ 66 ล้านชิ้น

หน่วย : ล้านชิ้น/เดือน

  --------------------------------------- -------------------------------
  เครื่องจักร                                กำลังการผลิตสูงสุด

  เครื่องจักรเดิม ชุดที่ 1-7                     34.00

  เครื่องจักรใหม่ ชุดที่ 8-15                    66.00

  เครื่องจักรรวม 15 ชุด                       100.00
  --------------------------------------- -------------------------------

ในปี 2549 บริษัทมีพนักงานรวมทั้งสิ้น 588 คน แบ่งเป็นพนักงานประจำโรงงานจำนวน 538 คน
และพนักงานประจำสำนักงานจำนวน 50 คน ทั้งนี้การทำงานของพนักงานโรงงานแบ่งเป็น 2 กะ
กะละ 12 ชั่วโมงโดยบริษัทมีการทำงานครบทั้ง 2 กะ ในปี 2548
บริษัทสามารถผลิตถุงมือยางได้ทั้งสิ้น 951 ล้านชิ้น คิดเป็นร้อยละ 79.29 ของกำลังการผลิตรวม
สำหรับปี 2549 บริษัทผลิตถุงมือยางได้ 561 ล้านชิ้น คิดเป็นร้อยละ 46.76 ของกำลังการผลิตรวม

  ------------------------- --------- --------- --------- ----------- -----------
                            2545      2546      2547      2548        2549

  กำลังการผลิตสูงสุด (พันชิ้น)     924,000   996,000   996,000   1,200,000   1,200,000

  ปริมาณการผลิตจริง (พันชิ้น)     631,734   831,468   847,637   951,456     561,109

  มูลค่าการผลิต (พันบาท)        313,134   508,134   563,655   702,757     799,962

  อัตราการใช้กำลังการผลิต (%)   68.37     83.48     85.10     79.29       46.76
  ------------------------- --------- --------- --------- ----------- -----------

สาเหตุที่บริษัทมีปริมาณการผลิตถุงมือยางในปี 2549 ลดลง
เนื่องจากบริษัทมีการหยุดการผลิตถุงมือยางในสายการผลิตที่ 1-7 ในช่วงระหว่างเดือนมิถุนายน –
เดือนธันวาคม
อันเป็นผลมาจากในช่วงระยะเวลาดังกล่าวต้นทุนการผลิตโดยเฉพาะน้ำยางข้นและน้ำมันเตามีราคาเพื่มสูงขึ้นมาก

การจัดหาวัตถุดิบและผู้จำหน่ายวัตถุดิบ

วัตถุดิบที่สำคัญที่ใช้ในการผลิตถุงมือยาง ประกอบด้วย น้ำยางข้น ซึ่งมีสัดส่วนประมาณร้อยละ 45.26
ของต้นทุนผลิตรวม น้ำมันเตาร้อยละ 19.29 แรงงานร้อยละ 9.77 เคมีภัณฑ์ร้อยละ 7.02
และค่าไฟฟ้าร้อยละ 3.23 ทั้งนี้บริษัทฯ มีการจัดซื้อน้ำยางข้นจากผู้ผลิตน้ำยางข้นในจังหวัดระยอง
จันทบุรี ชลบุรี และจังหวัดสงขลา โดยเป็นการซื้อน้ำยางข้นในประเทศทั้งหมด
บริษัทมีนโยบายสั่งซื้อน้ำยางข้นจากผู้จำหน่ายที่เสนอราคาขายต่ำที่สุด นอกจากนั้น
บริษัทได้ซื้อน้ำยางข้นจากบริษัทที่เกี่ยวข้องในสัดส่วนประมาณร้อยละ 70-80 ของยอดซื้อทั้งหมด
โดยพิจารณาจากจำนวนและคุณภาพที่กำหนดในราคาต่ำกว่าผู้จำหน่ายรายอื่นในช่วงเวลาเดียวกัน
อย่างไรก็ตาม บริษัทให้ความสำคัญในเรื่องของคุณภาพของน้ำยางข้นของผู้จำหน่ายแต่ละรายด้วย
ดังนั้นผู้จำหน่ายน้ำยางข้นในจังหวัดใกล้เคียงบางราย
อาจไม่สามารถเสนอราคาขายน้ำยางข้นที่มีคุณภาพในราคาต่ำได้

ในช่วง 10 ปีที่ผ่านมา (2540-2549) ราคาน้ำยางข้นมีราคาค่อนข้างผันผวน ดังนี้

+-------------------------+--------------------------------------------+
| ปี                       | ราคาเฉลี่ยน้ำยางข้น 60%                        |
|                         |                                            |
|                         | (บาท/ กก.)                                 |
+-------------------------+--------------------------------------------+
| 2540                    | 24.26                                      |
+-------------------------+--------------------------------------------+
| 2541                    | 25.17                                      |
+-------------------------+--------------------------------------------+
| 2542                    | 19.88                                      |
+-------------------------+--------------------------------------------+
| 2543                    | 22.98                                      |
+-------------------------+--------------------------------------------+
| 2544                    | 20.84                                      |
+-------------------------+--------------------------------------------+
| 2545                    | 22.90                                      |
+-------------------------+--------------------------------------------+
| 2546                    | 26.85                                      |
+-------------------------+--------------------------------------------+
| 2547                    | 31.16                                      |
+-------------------------+--------------------------------------------+
| 2548                    | 43.72                                      |
+-------------------------+--------------------------------------------+
| 2549                    | 54.74                                      |
+-------------------------+--------------------------------------------+

ที่มา : สถาบันวิจัยยาง กรมวิชาการเกษตร

บริษัทมีการซื้อน้ำยางข้นในราคาที่ต่ำกว่าราคากลาง หรือราคาที่ประกาศโดยสถาบันวิจัยยาง
โดยบริษัทได้มีการทำสัญญาซื้อขายล่วงหน้ากับผู้จำหน่ายวัตถุดิบประมาณ 3-6 เดือน
และเก็บสต๊อกวัตถุดิบประมาณ 1 เดือนเพื่อเป็นการป้องกันความเสี่ยงจากการจัดหาวัตถุดิบ

ผลกระทบต่อสิ่งแวดล้อม

กระบวนการผลิตถุงมือยางไม่ก่อให้เกิดของเสีย มีแต่เพียงน้ำซึ่งใช้ล้างแบบพิมพ์มือ
ซึ่งบริษัทจะระบายลงสู่บ่อเก็บน้ำทิ้ง และบำบัด ก่อนปล่อยลงสู่แหล่งน้ำตามธรรมชาติ

บริษัทมีกระบวนการผลิตที่ทันสมัย ได้รับมาตรฐานการผลิตสำหรับผลิตภัณฑ์ทางการแพทย์ ISO 9001,
ISO 13488 Version 2000 อ.ย มอก.